ज़ैकरी लीवाई
ज़ैकरी लीवाई प्यू (जन्म: २९ सितंबर १९८०) एक अमेरिकी अभिनेता और गायक हैं। उन्होंने श्रृंखला चक में चक बार्टोवस्की की भूमिका निभाई, और टैंगल्ड, थॉर: द डार्क वर्ल्ड और थॉर: रैग्नारॉक जैसी फिल्मों में दिखाई दिए। फिल्मों के अतिरिक्त लीवाई ने २०१६ के ब्रॉडवे शी लव्स मी के रिवाइवल में लॉरा बेनांती के विपरीत प्रमुख भूमिका निभाई, जिसके लिए उन्हें टोनी अवार्ड का नामांकन मिला। २०१० में, लीवाई ने एनिमेटेड फिल्म टैंगल्ड में फ्लिन राइडर के चरित्र को आवाज़ दी, और इसके साथ-साथ फ़िल्म के लिए मैंडी मूर के साथ एक युगल गीत "आई सी द लाइट" का प्रदर्शन किया; इस गीत ने विजुअल मीडिया पर सर्वश्रेष्ठ गीत के लिए एक ग्रैमी पुरस्कार जीता। बाद में उन्होंने शॉर्ट फिल्म टैंगल्ड एवर आफ्टर में भूमिका को दोहराया, और २०१७ में फिल्म पर आधारित डिज्नी की एक टेलीविजन श्रृंखला में फ्लिन राइडर को फिर से आवाज दी। अक्टूबर २०१७ में, उन्हें डीसी की फ़िल्म शज़ैम! में शीर्षक चरित्र की भूमिका निभाने के लिए चुन लिया गया, जो कि डीसी एक्सटेंडेड यूनिवर्स] का हिस्सा है। शज़ैम! ५ अप्रैल २०१९ को रिलीज़ होगी।